Anthony abayifaa karbo

**Anthony Abayifaa Karbo:**  Ba da  dua o nɛ yʋʋm tusir nɛ kɔbʋswai nɛ pisyɔpɔi nɛ awai,  nwadis anii la dapii nɛ ayi' daar (12 August, 1979) la, anɛ Ghana pɔlitiks nwɛnɛd. O anɛ Lawra constituency linɛ  bɛ upper west Region, Ghana la wadmaan, ka paas wadmaannib yikanɛ paas ayɔpɔi (7th) la, ka bɛnɛ nɛ New Patrotic Party la. O anɛ deputy minister for Roads and Highways, Ghana.

## O pin'ilig yʋʋma
Karbo anɛ Dagaaba buudi la bɛ Lawra, upper west sʋʋlim la nid. O teŋ duadir anɛ Jekarayili an tempʋbili  bɛ Tamale, Ghana Northern region sʋʋlim tempʋtitaar la ni. O anɛ naabiig Abayifaa naayin. Karbo zamis politiks nwɛ'ɛb tʋʋma ka anɛ biig. O saam, Abeifaa Karbo paas nimbanɛ da pinil Northern People's Party la, ka yʋ'ʋn da ti naam Lawra-Nandom constituency yiiga wadmaan la. O da anɛ onɛ ka o kʋkɔr dʋt hali ti yiiga Ghana Zugraan, Dr Kwame Nkrumah saŋa la.
File:Anthony Karbo Lawra Kobine Festival (cropped).jpg|alt=


## O sakur yɛla
Karbo zamis nɛ University for Development Studies, ka yina nɛ bachelar's degree bɛ Integrated Development Studies yʋʋm tusa ayi' nɛ anu (2005) la ni. On da an sakur bil la, karbo da yi paalʋ nii an sakur bibis tuongat, ka da ti dʋʋ ti lieb Central Student Representative Council Zugraan, University for Development Studies, yʋʋm tusa ayi' nɛ anaasi (2004) la ni. Ka da dɛŋi an TESCON laasʋg  University for Development Studies, Navrongo la ni Zugraan. Karbo da lɛn tʋm nɛ National Union of Ghana Students nɛ University Students Association of Ghana. O tʋʋma laasʋg bama ni da an sʋm hali kɛ ka ba da gaŋ o paas banɛ da gɔsidd NPP party la Upper West Region nyaab yɛla, yʋʋm tusa ayi' nɛ anaasi (2004) vɔɔtʋg la ni. Yʋʋm tusa ayi' nɛ ayuobʋ (2006) la nii, o da yi nɛ Masters in Economic Policy and International Business, Uniersity of Birmingham la ni na. Yʋʋm tusa ayi' nɛ ayɔpɔi (2007) la nii, New Patrotic Party, Nana Akufo-Addo da an wabʋg party tuongat la, o da tʋm buol Karbo ye o kul Ghana na nwɛn' politiks. (politics)

## O pɔlitiks yɛla
**New Patrotic Party**

Yʋʋm tusa ayi' nɛ anii (2008)) la nii, ba da gaŋ Karbo  paas nimbanɛ da vɛɛnsid New Patrotic Party ghana wʋsa yɛla. Yʋʋm kan la nwadis piinɛ ayi' la nii, o da paam kpɛʋŋʋ an  New Patrotic Party la naanyaad tuongat nyaandɔl, Dr. Mahamudu Bawumia. Party la da lʋ yʋʋm tusa ayi' nɛ anii (2008) vɔɔtʋg la, Karbo da lɛb party la tʋʋma ni aan ba tuongattib yinne onɛ da gɔsid party la labaya lʋgʋr la yɛla. Yʋʋm tusa ayi' nɛ piiga (2010) la ni, ba da gaŋ o New Patrotic Party la dasam nɛ pu'asada kpɛɛm (National Youth Organiser), Ghana wʋsa ti paae yʋʋm tusa ayi' nɛ piinɛ ayi' (2012) la, ka da sig ye o nya wabʋg naadɔɔg la wadmaan Lawra constituency kanɛ ka ba da naam saŋ kan la, ka li dɔlis nɛ party la wada (party policy) On da kɔɔŋ laa, Karbo da lɛb party la tʋʋma nii da aan ba labaya lʋgʋr la kpɛɛm la nyaandɔl, nɛ onɛ da pianadi tisid party presidential candidate tuongat la nyaandɔl.

## Wadmaan
Abayifaa Karbo da zi'en wabʋg party NPP la zugʋ di yaannɛ ken Ghana wadmaannib yin la o yiiga ken la ni nɛ yʋʋm tusa ayi' nɛ piinɛ ayuobʋ (2016) la ni. O da lubnɛ Sampson Abu onɛ da an wadmaan saŋkan la nɛ Upper East Regional Minister Bede Ziedeng ka vɔɔtʋg nyaan paae. Bɛdigʋ da bi'esid o yaan diib la nɛ, li da anɛ maasim tiig (National Democratic Congress) NDC da zin kʋk kan la zug yʋʋma anii. On da digil nɔɔri an MP la dabisa biela nyaaŋa, kikɛʋng da giligid labaya tisidib ni ye ba na gaŋ o ka o an lʋgʋr kpɛɛm nyaandɔl (Deputy Minister). O nyaad nɛ yʋʋm tusa ayi' nɛ piisi (2020) Ghanaian General Election la ni, New Patrotic Party la zug.

## Lʋgʋr kpɛɛm nya'andɔl
Yʋʋm tusa ayi' nɛ piinɛ ayɔpɔi nwadisa anaasi (April 2017) la ni, ba da gaŋ Karbo niŋ o Deputy Minister for Roads and Highways. Anina la, o da anɛ working committee on sinohydro deal kʋkraan.

## O vʋm bɛllim
Karbo pua anɛ Awenlue Kante-Karbo (Nee-Kante), ba mɔr biis atan. O anɛ Catholic Christabiig. O pʋʋsid nɛ Lawra Parish Catholic Church ni. Karbo anɛ onɛ lɛn kuod ka nɔŋ on na laan tʋm nɛ o teŋ dim kuobin o yaa ɛɛnti paam sour. O nyɛt o mɛŋ ka o anɛ ba yinne ka naan o mɛŋ nɛ o teŋ nidib la. Nidib nyɛt o ka o bɛlim paal ye o anɛ teŋimbiig amɛŋa, ka bɔɔd tadimnam maalʋg. Amaa ka lɛɛ pʋ zanasid nɛ saam laasʋg nɛ ba sʋŋʋrɛ. Karbo tʋmmɛ sʋŋid Africa tɛɛns banɛ laam kpiisid nɛ taaba ka li sʋŋ Africa nidib la.

## O siak ya nɛ baa ni'im ɔnbir
Yʋʋm tusa ayi' nɛ piinɛ ayɔpɔi (2017) la nii, labaya  da gilig zin'is bɛdegʋ ye nidib bɛdegʋ ɔnbid baa ni'im hali (ban ye li tisidnɛ paŋ la) kɛ ka politiks nwɛ'ɛd Anthony Karbo yɛl ye ba zi'elim baa ni'im maalʋg zin'isi ti tudu tɛɛns atan' nwa ni, Ghana nwa.

## Gbanvɛɛnsa